
REFERAT

pentru modificarea Hotărârii Consiliului Local nr. 393/27.10.2009 privind domeniile serviciilor publice și locurile în care contravenienții  vor presta activități în folosul comunității și a Anexei la această hotărâre

Prin Hotărârea Consiliului Local al Municipiului Timişoara nr. 393, adoptată în data de 27.10.2009  în temeiul  prevederilor  Ordonanței Guvernului  nr.55/2002  privind   regimul juridic al sancțiunilor prestării unei activități în folosul comunității,  au fost stabilite  domeniile serviciilor publice și locurile în care contravenienții  vor presta activități în folosul comunității.
De asemenea actul administrativ prevedea că prestarea de către contravenienți  a activității în folosul comunității se va desfășura în baza unui  Regulament  stabilit de Primăria Municipiului Timișoara  împreună cu Direcția Poliția Comunitară.
[bookmark: _GoBack]Având în vedere faptul că, prin Hotărârea Consiliului Local al Municipiului Timişoara nr. 441/20.12.2010 privind înfiinţarea  instituţiei publice de interes local cu personalitate juridică – Direcţia Poliţiei Locale Timişoara, aprobarea Organigramei a Statutului de funcţii şi a Regulamentului de Organizare şi funcţionare, Direcția Poliția Comunitară a fost desființată  se impune  modificarea art. 1 din HCL 393/27.10.2009 în sensul  stabilirii că, persoanele obligate la prestarea  unei activități în folosul comunității  vor presta activitatea în baza unui  Regulament  stabilit de Primăria Municipiului Timișoara  împreună cu Direcția Poliției Locale Timișoara.
De asemenea, considerăm oportună modificarea punctului  2 din  Anexa  la  H.C.L. nr. 393 /2009  întrucât în domeniul salubrizării  la nivelul municipiului Timișoara activitatea în folosul comunității se poate desfășura  prin intermediul  SC Piețe SA și  Regia Autonomă de Transport Timișoara.
Prin urmare, având în vedere aspectele prezentate mai sus, propunem modificarea   art.1 din Hotărârea Consiliului Local nr. 393/27.10.2009 privind domeniile serviciilor publice și locurile în care contravenienții  vor presta activități în folosul comunității, astfel:  ,,Contravenienții obligați de instanța de judecată printr-o hotărâre definitivă la prestarea unei activități în folosul comunității vor desfășura activitățile în domeniul serviciilor publice, în baza unui Regulament stabilit de Primăria Municipiului Timișoara împreună cu Direcția Poliției Locale Timișoara, în locurile  stabilite în Anexa care face parte integrantă din prezenta hotărâre
Totodată propunem modificarea  punctului 2 din Anexa la HCL nr. 393/2009, care va avea următorul conținut:  ,,În domeniul salubrizării activitatea în folosul comunității se va desfășura  prin REGIA AUTONOMĂ DE TRANSPORT TIMIȘOARA  și S.C.  PIEȚE  S.A”

